Α4-0300/95

Πρόταση κανονισμού του Συμβουλίου που αφορά τη συγχρηματοδότηση από κοινού με ευρωπαϊκούς αναπτυξιακούς μη κυβερνητικούς οργανισμούς (ΜΚΟ) δράσεων σε τομείς που παρουσιάζουν ενδιαφέρον για τις αναπτυσσόμενες χώρες (ΑΧ) (CΟΜ(95)0292 - C 4-0000/95 - 95/0168(SΥΝ))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 7)

Άρθρο 1, παράγραφος 1

>Αρχικό κείμενο>

1. Η Κοινότητα συγχρηματοδοτεί από κοινού με ευρωπαϊκούς αναπτυξιακούς μη κυβερνητικούς οργανισμούς (ΜΚΟ) δράσεις που αποσκοπούν στην άμεση κάλυψη των βασικών αναγκών των ευρισκόμενων σε δυσμενή θέση πληθυσμών στις αναπτυσσόμενες χώρες. Οι δράσεις αυτές, τις οποίες προτείνουν οι ευρωπαϊκοί ΜΚΟ και οι οποίες υλοποιούνται σε συνεργασία με τους εταίρους τους στις διάφορες αναπτυσσόμενες χώρες, στοχεύουν στην καταπολέμηση της φτώχειας καθώς και στη βελτίωση της ποιότητας ζωής και των δυνατοτήτων αυτοδύναμης ανάπτυξης των δικαιούχων.

>Κείμενο μετά την ψηφοφορία στο ΕΚ>

1. Η Κοινότητα συγχρηματοδοτεί από κοινού με ευρωπαϊκούς αναπτυξιακούς μη κυβερνητικούς οργανισμούς (ΜΚΟ) δράσεις που αποσκοπούν στην άμεση κάλυψη των βασικών αναγκών των ευρισκόμενων σε δυσμενή θέση πληθυσμών στις αναπτυσσόμενες χώρες. Κατά προτίμηση προτείνονται δράσεις που βασίζονται σε πρωτοβουλία των εταίρων στις αναπτυσσόμενες χώρες. Οι δράσεις αυτές, τις οποίες προτείνουν οι ευρωπαϊκοί ΜΚΟ και οι οποίες υλοποιούνται σε συνεργασία με τους εταίρους τους στις διάφορες αναπτυσσόμενες χώρες, στοχεύουν στην καταπολέμηση της φτώχειας καθώς και στη βελτίωση της ποιότητας ζωής και των δυνατοτήτων αυτοδύναμης ανάπτυξης των δικαιούχων.

(Τροπολογία 1)

Άρθρο 2, παράγραφος 1

>Αρχικό κείμενο>

1. Οι συγχρηματοδοτούμενες δράσεις στις αναπτυσσόμενες χώρες, των οποίων η υλοποίηση προβλέπεται στην πρώτη παράγραφο του πρώτου άρθρου του παρόντος κανονισμού, αποσκοπούν, μεταξύ άλλων, στην ανάπτυξη από κοινωνική και οικονομική άποψη των τοπικών αγροτικών και αστικών κοινωνιών, την ανάπτυξη των ανθρώπινων πόρων και την παροχή θεσμικής στήριξης προς τους κατά τόπους εταίρους στις αναπτυσσόμενες χώρες.

Στο πλαίσιο των διαφόρων αυτών τομέων παρέμβασης, με έμφαση πάντα στο κριτήριο ποιότητας της ενέργειας, ιδιαίτερη σημασία αποδίδεται σε δράσεις οι οποίες αφορούν:

- την ενίσχυση της κοινωνίας των πολιτών και της συμμετοχικής ανάπτυξης, καθώς και την προαγωγή και προάσπιση των δικαιωμάτων του ανθρώπου και της δημοκρατίας[semigr ]

- τον ρόλο της γυναίκας στην ανάπτυξη[semigr ]

- τη βιώσιμη ανάπτυξη.

>Κείμενο μετά την ψηφοφορία στο ΕΚ>

1. Οι συγχρηματοδοτούμενες δράσεις στις αναπτυσσόμενες χώρες, των οποίων η υλοποίηση προβλέπεται στην πρώτη παράγραφο του πρώτου άρθρου του παρόντος κανονισμού, αποσκοπούν, μεταξύ άλλων, στην ανάπτυξη από κοινωνική και οικονομική άποψη των τοπικών αγροτικών και αστικών κοινωνιών, την ανάπτυξη των ανθρώπινων πόρων ιδίως με εκπαιδευτικά μέτρα και την παροχή θεσμικής στήριξης προς τους κατά τόπους εταίρους στις αναπτυσσόμενες χώρες.

Στο πλαίσιο των διαφόρων αυτών τομέων παρέμβασης, με έμφαση πάντα στο κριτήριο ποιότητας της ενέργειας, ιδιαίτερη σημασία αποδίδεται σε δράσεις οι οποίες αφορούν:

- την ενίσχυση της κοινωνίας των πολιτών και της συμμετοχικής ανάπτυξης, καθώς και την προαγωγή και προάσπιση των δικαιωμάτων του ανθρώπου - ιδίως του παιδιού - και της δημοκρατίας[semigr ]

- τον ρόλο της γυναίκας στην ανάπτυξη[semigr ]

(Τροπολογία 2)

Άρθρο 2, παράγραφος 2, πρώτο εδάφιο

>Αρχικό κείμενο>

2. Οι δράσεις ευαισθητοποίησης και ενημέρωσης της ευρωπαϊκής κοινής γνώμης, των οποίων η υλοποίηση προβλέπεται στη δεύτερη παράγραφο του πρώτου άρθρου του παρόντος κανονισμού, απευθύνεται σε σαφώς καθορισμένες ομάδες, περιστρέφονται γύρω από κατάλληλα θέματα, βασίζονται σε ισορροπημένη ανάλυση και σε επαρκή γνώση των σχετικών θεμάτων και ομάδων και πρέπει να έχουν ευρωπαϊκή διάσταση.

>Κείμενο μετά την ψηφοφορία στο ΕΚ>

2. Οι δράσεις ευαισθητοποίησης και ενημέρωσης της ευρωπαϊκής κοινής γνώμης, των οποίων η υλοποίηση προβλέπεται στη δεύτερη παράγραφο του πρώτου άρθρου του παρόντος κανονισμού, απευθύνεται σε σαφώς καθορισμένες ομάδες, περιστρέφονται γύρω από κατάλληλα θέματα, βασίζονται σε ισορροπημένη ανάλυση και σε επαρκή γνώση των σχετικών θεμάτων και ομάδων.

(Τροπολογία 8)

Άρθρο 4, παράγραφος 1

>Αρχικό κείμενο>

1. Η κοινοτική συγχρηματοδότηση των δράσεων για τις οποίες γίνεται λόγος στο άρθρο 1, είναι δυνατόν να αφορά τόσο τις επενδυτικές δαπάνες, όσο και τις δαπάνες λειτουργίας, δαπάνες σε συνάλλαγμα ή σε τοπικό νόμισμα και γενικά κάθε δαπάνη που είναι αναγκαία για την ορθή εκτέλεση των συγχρηματοδοτούμενων δράσεων, συμπεριλαμβανομένων των διοικητικών δαπανών του εκάστοτε ΜΚΟ ή δικτύων ΜΚΟ.

>Κείμενο μετά την ψηφοφορία στο ΕΚ>

1. Η κοινοτική συγχρηματοδότηση των δράσεων για τις οποίες γίνεται λόγος στο άρθρο 1, είναι δυνατόν να αφορά τόσο τις επενδυτικές δαπάνες, όσο και τις δαπάνες λειτουργίας, δαπάνες σε συνάλλαγμα ή σε τοπικό νόμισμα, ενώ στο πλαίσιο αυτό, θα λαμβάνεται υπόψη η εξέλιξη της ισοτιμίας του ECU, και γενικά κάθε δαπάνη που είναι αναγκαία για την ορθή εκτέλεση των συγχρηματοδοτούμενων δράσεων, συμπεριλαμβανομένων των διοικητικών δαπανών του εκάστοτε ΜΚΟ ή δικτύων ΜΚΟ.

(Τροπολογία 9)

Άρθρο 5

>Αρχικό κείμενο>

Η κοινοτική συγχρηματοδότηση βάσει του παρόντος κανονισμού παρέχεται με τη μορφή μη επιστρεπτέων ενισχύσεων

>Κείμενο μετά την ψηφοφορία στο ΕΚ>

Η κοινοτική συγχρηματοδότηση βάσει του παρόντος κανονισμού παρέχεται με τη μορφή μη επιστρεπτέων ενισχύσεων, ενώ, στο πλαίσιο αυτό, ο ΜΚΟ μπορεί να συμφωνήσει με τους δικαιούχους ότι ένα μέρος των χρημάτων θα επιστραφεί και θα επενδυθεί σε νέα σχέδια για τους δικαιούχους.

(Τροπολογία 4)

Άρθρο 6, παράγραφος 1, εδάφια 2 και 3 (νέα)

>Κείμενο μετά την ψηφοφορία στο ΕΚ>

Η απόφαση για το εάν θα χρηματοδοτηθεί ή όχι μια δράση λαμβάνεται κατά κανόνα εντός 6 μηνών. Σε περίπτωση αρνητικής απόφασης χορηγείται αιτιολόγηση η οποία πρέπει να είναι κατανοητή.

Η πληρότητα των εγγράφων εξετάζεται εντός ενός μηνός.

(Τροπολογία 5)

Άρθρο 7, πρώτο εδάφιο

>Αρχικό κείμενο>

Μετά από κάθε οικονομικό έτος, η Επιτροπή υποβάλλει ετήσια έκθεση στο Ευρωπαϊκό Κοινοβούλιο και το Συμβούλιο, η οποία περιλαμβάνει συνοπτική παρουσίαση των δράσεων που χρηματοδοτήθηκαν κατά τη διάρκεια του έτους, αξιολόγηση της εφαρμογής του παρόντος Κανονισμού κατά τη διάρκεια του ιδίου έτους, καθώς και τις γενικές κατευθύνσεις της εφαρμογής τους στο μέλλον.

>Κείμενο μετά την ψηφοφορία στο ΕΚ>

Μέχρι τις 30 Ιουνίου κάθε έτους, η Επιτροπή υποβάλλει ετήσια έκθεση στο Ευρωπαϊκό Κοινοβούλιο και το Συμβούλιο, που παρέχει λεπτομέρειες σχετικά με τις ΜΚΟ που επωφελούνται από τη συγχρηματοδότηση και συνοπτική παρουσίαση των δράσεων που χρηματοδοτήθηκαν κατά τη διάρκεια του προηγούμενου οικονομικού έτους, αξιολόγηση της εφαρμογής του παρόντος Κανονισμού κατά τη διάρκεια του ιδίου έτους, καθώς και τις γενικές κατευθύνσεις της εφαρμογής τους στο μέλλον.

(Τροπολογία 6)

Άρθρο 8, εδάφιο 1α (νέο)

>Κείμενο μετά την ψηφοφορία στο ΕΚ>

Ο Κανονισμός αυτός υπόκειται σε αναθεώρηση 5 χρόνια μετά την έναρξη ισχύος του.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση της Επιτροπής προς το Συμβούλιο για την έκδοση κανονισμού που αφορά τη συγχρηματοδότηση από κοινού με ευρωπαϊκούς αναπτυξιακούς μη κυβερνητικούς οργανισμούς (ΜΚΟ) δράσεων σε τομείς που παρουσιάζουν ενδιαφέρον για τις αναπτυσσόμενες χώρες (CΟΜ(95)0292 - C4-0496/95 - 95/0168(SΥΝ))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (CΟΜ(95)0292 - C4- 0000/95 - 95/0168 (SΥΝ)) ((ΕΕ C 251 της 27.9.95, σελ. 18)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 189Γ και 130ΚΓ της Συνθήκης ΕΚ (C4-0000/95),

- έχοντας υπόψη το άρθρο 58 του Κανονισμού του,

- έχοντας υπόψη τις γνωμοδοτήσεις της Επιτροπής Ελέγχου του Προϋπολογισμού και της Επιτροπής Προϋπολογισμών (Α4-0300/95),

1. εγκρίνει, με την επιφύλαξη των τροποποιήσεων που επέφερε σ' αυτήν, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παρ. 2, της Συνθήκης ΕΚ[semigr ]

3. καλεί το Συμβούλιο να συμπεριλάβει την τροπολογία του Κοινοβουλίου στην κοινή θέση που έχει εγκρίνει σύμφωνα με το σημείο α) του άρθρου 189Γ, σημείο (α) της Συμφωνίας ΕΚ[semigr ]

4. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.